Tenos — 3rd c. BC
Region: Aegean Islands, incl. Crete (IG XI-[XIII]) — Cyclades, excl. Delos (IG XII,5) 

[---- και διατελει] [χρειας παρεχομενος και κοινηι] [τηι πολει και ιδιαι τηνιων τοις] εντυγχ[ανουσι]ν αυτωι [δεδοχθαι] τωι δημωι επαινεσαι χα[ρινον αρι]στοδημου αθη[ν]αιον και σ[τεφανω]σαι τωι εκ του νομου στεφανωι [αρε]της ενεκεν και ευνοιας ην εχων διατελει προς [τ]ο[ν] δημον τον τηνιω[ν] και αναγορευσαι αυτωι τον στεφανον διονυσιων τωι α[γωνι] των τραγωιδων ειναι δε αυτον [και] εκγονους προξενους και ευεργετας της πολεως της τηνιων δεδοσθαι δε αυτοις παρα του δημου κα[ι] πολιτειαν και γης και οικιας εγκτησιν και προσοδομ προς την βουλην και τον δημον εαν του δεωνται πρωτοις μετα τα ιερα και εμ πολεμωι ειρηνην και εν συλωι ασυλιαν και προεδριαν εν τοις αγωσιν ους η πολις τιθησι την δε βουλην και τους στρατηγους και τους αρχοντας επιμελεισθαι οπως ηι κυρια τα εψηφισμενα τωι δημωι υπερ τε χαρινου και των εκγονων αυτου το δε ψηφισμα τοδε αναγραψατω ο γραμματευς της βουλης εις στηλην λιθινην και στησατω εις το ιερον του ποσειδωνος και της αμφιτριτης.